Den norske dokumentarfilmen som kom i 2006, dokumenterer dette forbudet, og den første generasjonen med rullebrettkjørere i Norge (med hovedvekt på Oslo). i 1981/1982 konstruerte Erik Snedsbøl en av de første norske halfpiperampene, også kalt pro vert. Hans vert-ramp var plassert i skogen på Telneset utenfor Tynset, og var den første skateboardrampen som ble tillatt brukt i Norge etter at forbudet ble innført i 1978. Avisen publiserte en artikkel om rampen den 12. oktober 1983. Senere skrev også det svenske skateboardmagasinet om rampen på Telneset.